CELEX: 32016R1645
Language: lv
Date: 2016-09-07 00:00:00
Title: Komisijas Īstenošanas regula (ES) 2016/1645 (2016. gada 7. septembris) par atsevišķu preču klasifikāciju kombinētajā nomenklatūrā

14.9.2016   
            
            
               LV
            
            
               Eiropas Savienības Oficiālais Vēstnesis
            
            
               L 245/3
            
         KOMISIJAS ĪSTENOŠANAS REGULA (ES) 2016/1645
   (2016. gada 7. septembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
   tā kā:
   
               (1)
            
            
               Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 7. septembrī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ģenerāldirektors
         
         Stephen QUEST
      
   
   
      (1)  OV L 269, 10.10.2013., 1. lpp.
   
   
      (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums ir neregulāru, plakanu, brūnu, cietu daļiņu (aptuveni 2 mm biezu) vai pārslu veidā, un tas ir ražots no šādām sastāvdaļām (pēc masas %):
                  
                              —
                           
                           
                              priežu sveķi (saukti arī par taleļļas sveķiem jeb kolofoniju)
                              apmēram 58-69,
                           
                        
                              —
                           
                           
                              maleīnskābes anhidrīds
                              apmēram 1-4,
                           
                        
                              —
                           
                           
                              dažādi fenoli
                              apmēram 11-24,
                           
                        
                              —
                           
                           
                              formaldehīds
                              apmēram 5,5-9,
                           
                        
                              —
                           
                           
                              pentaeritrīts
                              apmēram 7-12.
                           
                        Izstrādājums ir radies daudzpakāpju procesā, kas sākas ar kolofonija un maleīnskābes anhidrīda pārveidošanu kolofonija pievienošanās produktā. Pēc magnija oksīda (tas ir katalizators turpmākām reakcijām), fenolu un formaldehīda pievienošanas izveidojas polimerizēti sveķi. Visbeidzot pēc pentaeritrīta pievienošanas tiek esterificētas sveķu brīvās skābes grupas.
                  Izstrādājumu izmanto par adhezīvu poligrāfijas rūpniecībā.
               
               
                  3909 40 00 
               
               
                  Klasifikācija noteikta, ievērojot kombinētās nomenklatūras 1., 3.a) un 6. vispārīgo interpretācijas noteikumu un KN kodu 3909  un 3909 40 00  formulējumu.
                  Klasificēšana pozīcijā 3506  pie adhezīviem uz pozīcijās 3901 –3913  minēto polimēru bāzes nav iespējama, piemērojot 3.a) vispārīgo noteikumu, jo izstrādājums ir precīzāk aprakstīts pozīcijā 3909 .
                  Kolofonija atvasinājuma ražošanā kolofonija pievienošanās produkts tiek esterificēts ar etilēnglikolu, glicerīnu vai citu poliolu (sk. arī harmonizētās sistēmas skaidrojumus par pozīciju 3806 , (D) (I) (7)). Tomēr konkrētajam izstrādājumam pirms esterificēšanas ar poliolu (šajā gadījumā – pentaeritrītu) notiek polimerizācijas reakcija ar fenolu un formaldehīdu. Klasificēšana pozīcijā 3806  pie kolofonija atvasinājumiem tāpēc nav iespējama.
                  Polimerizētā starpprodukta molekulu molekulmasa ir aptuveni 5 000 –30 000  g/mol. Tad brīvās skābes grupas tiek esterificētas, pievienojot pentaeritrītu, un notiek šķērssaišu veidošanās, molekulmasai palielinoties līdz aptuveni 100 000  g/mol. Tādējādi iegūtais izstrādājums ir 39. nodaļas polimērs, kas atšķiras no pozīcijas 3806  kolofonija pievienošanās produktiem un atvasinājumiem tā lielās molekulmasas dēļ.
                  Tāpēc izstrādājums klasificējams ar KN kodu 3909 40 00  pie fenolsveķiem.